
        ДО 

ОБЩИНСКИ СЪВЕТ 

ПОМОРИЕ
ДОКЛАДНА ЗАПИСКА
ОТ ИВАН АЛЕКСИЕВ - КМЕТ НА ОБЩИНА ПОМОРИЕ
ОТНОСНО: Съгласие за отпускане на парична награда на Радостин Димитров и Мартин Вълчев за героичната им намеса при потушаването на пожара в общинския пазар
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
      на 03.02.2025 г. малко преди 22:00 часа се установява, че гори общинският пазар, намиращ се срещу сградата на Община Поморие. Първият, който вижда пламъците, е 20-годишният Радостин Марианов Димитров. На помощ веднага му се притичва и приятелят му Мартин Миленов Вълчев. Двамата млади мъже подават сигнали до компетентните институции, като своевременно започват да гасят пожара с пожарогасител, предоставен им от Градска мобилност.

      Пристигналият веднага противопожарен екип установява, че огънят е резултат от възпламенени картонени изделия и хартия в близост до един от щандовете, като пламъците обхващат съседните стелажни елементи, както и покривната част, изградена от метална конструкция с поставени на нея поликарбонатни платна. Считам, че рискът от много по-големи щети бе предотвратен, благодарение на навременната намеса на двамата млади мъже.
      Смятам, че добрите примери трябва да се популяризират и поощряват. Поради тази причина предлагам Общински съвет – Поморие да гласува изплащането на парична награда в размер на двеста лева за Радостин Димитров и двеста лева за Мартин Вълчев.
Проект:
РЕШЕНИЕ:


Общински съвет Поморие на основание чл.21, ал.1, т.23 и ал. 2 от ЗМСМА дава съгласие за отпускане на парична награда на Мартин Миленов Вълчев и Радостин Марианов Димитров по повод героичната им постъпка по спасяването на общинския пазар от изгаряне. Наградата е в общ размер на 400 лева (четиристотин) лева или по 200 лева (двеста) за всеки.
ИВАН АЛЕКСИЕВ

КМЕТ НА ОБЩИНА ПОМОРИЕ
Съгласувал,

Янчо Илиев, зам.-кмет ”БФ”
Изготвил,

     София Тодорова, ст.експерт „Връзки с общшествеността“
